钦定古今图书集成/明伦汇编/皇极典/第213卷 > 删府元龟 > 《徐州贺改元表》宋·苏轼
## 钦定古今图书集成/明伦汇编/皇极典/第213卷 > 删府元龟 > 《徐州贺改元表》宋·苏轼

祗勤国本，已获顺成之年；奉若天休，更新统始之序。
庆均华夏，欢洽神人。〈中谢〉窃以为“政急于爱民，改元
所以表信。非有年无以致家给人足，非盛德无以贻
时和岁丰。”鸿惟徽称，独冠前代。恭惟皇帝陛下和布
治法，底修事功。辟土而任三农，顺时而佐五谷。天用
眷佑，秋常大登。蜡通八方之神，民足四鬴之养。乃顺
休命，著为始年。臣等均被至恩，具膺优禄。祗奉诏诰，
更形《颂言》。非特降康，已类商王之福；行观嗣岁，复兴
《周室》之隆。